Væntingar um lægri verðbólgu
Væntingar markaðsaðila um ársverðbólgu hafa lækkað. Nú vænta þeir þess að verðbólgan verði að meðaltali um 2,7% á fyrsta fjórðungi þessa árs og 2,8% á öðrum fjórðungi, sem er um 1,1-1,2 prósentum minni verðbólga en þeir gerðu ráð fyrir í lok októbermánaðar á síðasta ári.
Dagana 3.-5. febrúar kannaði Seðlabanki Íslands væntingar markaðsaðila til ýmissa hagstærða, svo sem verðbólgu og vaxta.  Leitað var til 32 markaðsaðila á skuldabréfamarkaði, þ.e. banka, lífeyrissjóða, verðbréfa- og fjárfestingarsjóða, verðbréfamiðlana og fyrirtækja með starfsleyfi til eignastýringar. Svör fengust frá 19 aðilum og var svarhlutfallið því 59%, að því er segir í frétt á vef bankans .
Niðurstöður könnunarinnar sýna að markaðsaðilar vænta þess að ársverðbólga verði 3,3% eftir eitt ár og 3,5% eftir tvö ár sem er um 0,5-0,7 prósentna lækkun frá síðustu könnun.
Minni breytingar voru milli kannana á verðbólguvæntingum markaðsaðila til lengri tíma litið. Vænta þeir að ársverðbólga verði að meðaltali 3,8% á næstu fimm árum, sem er lækkun um 0,2 prósentur milli kannana, en 4% á næstu tíu árum, líkt og í október.
Þá vænta þeir jafnframt þess að gengi krónu gagnvart evru verði sex prósentum hærra eftir eitt ár en þeir væntu í síðustu könnun bankans.
Vextir haldist óbreyttir
Miðað við miðgildi svara í könnuninni vænta markaðsaðilar þess að veðlánavextir Seðlabankans haldist óbreyttir í 6% til loka þessa árs. Það eru 0,5 prósentum lægri vextir en þeir væntu í október.
Niðurstöðurnar gefa jafnframt til kynna að markaðsaðilar vænta 0,25 prósenta hækkunar á fyrsta ársfjórðungi næsta árs og að vextirnir verði orðnir 6,5% eftir tvö ár.
Í fréttinni segir að þegar könnunin hafi verið framkvæmd hafi tæplega 53% markaðsaðila álitið taumhald peningastefnunnar vera hæfilegt. Um 37% töldu það hins vegar vera of þétt og rúmlega 5% töldu það of laust. Fleiri töldu taumhaldið of þétt nú, samanborið við októberkönnunina.
Væntingar markaðsaðila um ársverðbólgu hafa lækkað.
Nú vænta þeir þess að verðbólgan verði að meðaltali um 2,7% á fyrsta fjórðungi þessa árs og 2,8% á öðrum fjórðungi, sem er um 1,1-1,2 prósentum minni verðbólga en þeir gerðu ráð fyrir í lok októbermánaðar á síðasta ári.
Dagana 3.-5. febrúar kannaði Seðlabanki Íslands væntingar markaðsaðila til ýmissa hagstærða, svo sem verðbólgu og vaxta.
Niðurstöður könnunarinnar sýna að markaðsaðilar vænta þess að ársverðbólga verði 3,3% eftir eitt ár og 3,5% eftir tvö ár sem er um 0,5-0,7 prósentna lækkun frá síðustu könnun.
Niðurstöðurnar gefa jafnframt til kynna að markaðsaðilar vænta 0,25 prósenta hækkunar á fyrsta ársfjórðungi næsta árs og að vextirnir verði orðnir 6,5% eftir tvö ár.
Í fréttinni segir að þegar könnunin hafi verið framkvæmd hafi tæplega 53% markaðsaðila álitið taumhald peningastefnunnar vera hæfilegt.